# Tilsyn i Svalebækgaard d. 17.12 2021

### Tilsynsførende: Stine Elverkilde

## Overordnet vurdering af kvaliteten i de pædagogiske læringsmiljøer på baggrund af observationer

Overordnet vurderes kvaliteten af de pædagogiske læringsmiljøer som god

Tilsynet giver ikke anledning til bekymring

## Observationer af de pædagogiske læringsmiljøer

Observationerne er foretaget med udgangspunkt i Faxe Kommunes tilsynsmateriale, og er vurderet ud fra de kvalitetskriterier, der anvendes i ”National undersøgelse af kvalitet i kommunale børnehaver”, 2020, Danmarks Evalueringsinstitut EVA.

1 = Utilstrækkelig kvalitet

2 = Tilstrækkelig kvalitet

3 = God kvalitet

4 = Høj kvalitet

Ikke vurderet

Ikke observeret

Derudover er der grundet Corona, arealer i dagtilbuddene, der er lukket ned, hvor tilsynet har anvendt kriteriet: Ikke i anvendelse.

Alle resultater præsenteres både som en gennemsnitsværdi for temaet, og med vurdereringerne på enkeltspørgsmål. I integrerede institutioner, hvor der både er vuggestue og børnehave, vil der være en vurdering for hver af dem.

|  |  |
| --- | --- |
| **Fælles arealer ude og inde** |   |
| **Pædagogisk læringsmiljø ude - Indretning af legeplads** | **3,2** |
| Er legepladsen indbydende og velholdt? | 3 |
| Understøtter legepladsen både fin og grov motoriske aktiviteter? | 3 |
| Er der en balance mellem steder, hvor der kan være høj/aktiv og lav/stille aktiviteter? | 4 |
| Er legetøjet/materialer tilgængelige for børnene, så de selv kan tage initiativ uden at skulle inddrage en voksen? | 2 |
| Er der tilstrækkeligt med tematiserede og afgrænsede legeområder? | 4 |
| **Sprogligt læringsmiljø ude - på legepladsen** | **1,75** |
| Er der optegnet kørebaner med tal og skilte? | 1 |
| Er der optegnet hinkeruder og anden former for leg? | 1 |
| Er der mulighed for at tegne/skrible (tavle, pinde til at lave bogstaver mv.)? | 1 |
| Er der tegn på at skriftsprog og læsning indgår i leg og aktiviteter på legepladsen? | 4 |
| **Pædagogisk læringsmiljø ude - på legepladsen** | **2,5** |
| Indtager de voksne en aktiv rolle i at understøtte leg og fysisk udfoldelde - igangsætte aktiviteter som danselege, boldspil, lege mv. | 2 |
| Indtager de voksne en aktiv rolle i at understøtte børns lege og deltagelsesmuligheder? | 3 |
| **Pædagogisk læringsmiljø inde - indretning af fælles areal/fælles rum** | **3,5** |
| Er fælles arealet indbydende og velholdte? | 4 |
| Er der tilstrækkeligt med alderssvarende og alsidigt legetøj og materiale? | 3 |
| Er der materiale og legetøj tilgængelige for børnene, så de selv kan tage initiativ uden, at skulle inddrage en voksen? | 4 |
| Er der en balance mellem steder, hvor der kan være høj/aktiv og lav/stille aktiviteter? | 3 |
| **Sprogligt læringsmiljø inde - indretning af fælles areal/fælles rum** | **3,4** |
| Er der indrettet et læseområde med et alsidigt udvalg af bøger let tilgængeligt for børnene? | 4 |
| Er "bogfokuspunktet" indbydende og tilgængeligt for børn og forældre? | 4 |
| Er der skriftsprogligt legetøj (spil og aktiviteter med tal, bogstaver, alfabet)? | 3 |
| Er der tilgængeligt materiale til, at tegne og skrive med? (Papir og skriveredskaber) | 3 |
| Er skriftsprog synliggjort i meningsfulde sammenhænge? | 3 |
| **På stuerne** |   |
| **Pædagogisk læringsmiljø på stuerne - indretning** | **2,5** |
| Er stuerne indbydende og velholdte? | 3 |
| Er der tilstrækkeligt med alderssvarende og alsidigt legetøj og materiale? | 3 |
| Er der materiale og legetøj tilgængelige for børnene, så de selv kan tage initiativ uden, at skulle inddrage en voksen? | 2 |
| Er der en balance mellem steder, hvor der kan være høj/aktiv og lav/stille aktiviteter? | 2 |
| **Det sproglige læringsmiljø på stuerne - indretning** | **2,8** |
| Er der indrettet et læseområde med et alsidigt udvalg af bøger let tilgængeligt for børnene? | 3 |
| Er der skriftsprogligt legetøj (spil og aktiviteter med tal, bogstaver, alfabet)? | 3 |
| Er der tilgængeligt materiale til, at tegne og skrive med? (Papir og skriveredskaber) | 3 |
| Er skriftsprog synliggjort i meningsfulde sammenhænge? | 2 |
| Deltager det pædagogiske personale i børnenes lege? | 3 |
| **Pædagogisk læringsmiljø i hverdagen/på stuerne** | **3,3** |
| Er der adgang til forskellige legeformer på stuen (rolleleg, regelleg, konstruktionslege mv)? | 2 |
| Er der mulighed for længerevarende lege uden, at blive forstyrret/afbrudt? | 3 |
| Er det pædagogiske personale aktiv i forhold til at tilbyde børnene at deltage i forskellige legeformer? (stilladsering). | 4 |
| Sætter det pædagogiske personale lege i gang i de forskellige legeområder? | 4 |
| Er der opmærksomhed på at beskytte legen ved at sørge for, at andre ikke bryder ind i legen? | 3 |
| Tilbyder det pædagogiske personale engagerede og længerevarende samspil om det fælles tredje? | 4 |
| Voksen initerede leg og aktiviteter  | 4 |
| Tilbyder det pædagogiske personale forskelligartede leg/aktiviteter (ugeplan, leg/aktivitet på stuen planlagt og spontan)? | 4 |
| Er børnene engagerede og synes, at opleve aktviteter som meningsfulde? | 4 |
| Justerer det pædagogiske personale aktiviteten i forhold til børnenes engagement og motivation? | 4 |
| **Barnesyn, dannelse og børneperspektiv** | **4** |
| Er der tegn på, at børnenes initativer og interesser inddrages i det pædagogiske arbejde? (ugeplan, leg/aktivitet på stuen planlagt og spontan, valg af legetøj mv.) | 4 |
| Har børnene indflydelse på leg og selvvalgte aktiviteter? | 4 |
| Kan børnene selv vælge, hvem de vil lege med? | 4 |
| Kan børnene vælge om de vil lege ude eller inde? | 4 |
| Bliver der lyttet til børnenes udsagn og bliver det taget alvorligt? | 4 |
| **Organisering af den pædagogiske praksis** | **3,1** |
| Er det pædagogiske arbejde tilrettelagt efter en fast struktur ex vil ugentlig/månedlig planlægning? (ugeplan) | 3 |
| Arbejdes der med leg og aktiviteter i mindre grupper? | 4 |
| Er der en vekselvirkning mellem spontan og planlagt leg og aktivitet? | 3 |
| Arbejdes der med en klar rolle og opgave fordeling blandt det pædagogiske personale på stuen? | 3 |
| Er der en tydelig fordeling af opgaver og ansvar blandt det pædagogiske personale på stuerne? | 3 |
| Er der tegn på klare intentioner og retning for arbejdet med læringsmiljøet hele dagen og børns læring? | 3 |
| **Proceskvalitet** |   |
| **Samspil og relationer**  | **4** |
| Er der en behagelig atmosfære/stemning på stuen - det pædagogiske personale er imødekommende og lydhøre over for børnene? | 4 |
| Bliver der talt med børnene om deres oplevelser og ideer? | 4 |
| Bliver konflikter løst ved at tale om, hvad der sker? | 4 |
| Bliver der lyttet til børnenes oplevelser i en konflikt og medinddraget i løsningen af en konflikt? | 4 |
| Bliver børnenes perspektiv underkendt ved skældud/tvang/regulering eller irettesættelse? | 4 |
| Er det pædagogiske personale til rådighed og tilbyder sin hjælp, når barnet er usikkert, bange eller ked af det? | 4 |
| Er det pædagogiske personale engageret og kommunikerer med børnenes snarere end med de voksne på stuen? | 4 |
| **Børn i udsatte positioner** | **3** |
| Bliver udsatte børn støttet i situationer, hvor de kommer til at handle uhensigtsmæssigt? | 3 |
| Bliver børn kontaktet/talt med som er tilbageholdende, passive/er usynlige, rastløse mv.? | 3 |
| Er der opmærksomhed på inddrage børn i udsatte positioner i fællesskabet? | 3 |
| **Dokumentations- og evaluerings kultur** | **3,5** |
| Er der tegn på, at de seks læreplanstemaer indgår som en integreret del af den daglige praksis (læringsmiljø hele dagen)? | 3 |
| Er der tegn på at det pædagogiske grundlag er udgangspunktet for den pædagogiske praksis? | 4 |

## Opsamlende kvalitetsvurdering af kvalitet i børnehave

Opsamlende vurderes kvaliteten i børnehaven som god, og med relationskompetencer af overvejende høj kvalitet.

Der observeres, fx et barn, der er utryg ved stedets dyr. Den voksne, der skal hjælpe flere børn til garderoben, tager ham i hånden, anerkender hans følelser og taler med ham om den positive udvikling, der allerede har været i relationen til dyrene. Da en anden voksen lidt senere møder ind, følges der op, og de giver sammen dyrene lidt mad og giver ro til, at barnet kan føle sig tryg.

Der observeres generelt interesse for børnene med en stemning af anerkendelse og ligeværd. Der høres ikke irettesættelser. Dagen er tydeligt struktureret. Der tales løbende om, hvad der skal ske, børnene inddrages i hverdagens gøremål, og de voksne er opmærksomme på børnene behov.

Fx trækker samlingen ud, og børnene begynder at blive urolige. De voksne anerkender og italesætter børnenes kropslige tegn: ”*Vi ved godt, I ikke kan holde så meget længere, vi skynder os. Der mangler lige to gaver, fordi det er sidste dag, så vi skynder os, så vi når dem.”*

Børnene mødes generelt med høje krav, der følges op af voksenstøtte og stilladsering. Det observeres, at børnene løbende får at vide, at de er skønne, dygtige og dejlige (uafhængigt af, hvordan de lykkes i forhold til kravene), hvilket også understøtter læringsmiljøets høje krav til selvhjulpenhed.

De voksne fungerer som rollemodeller; deltager og udviser begejstring for de forskellige aktiviteter og giver løbende tid til at udforske og undersøge, hvad børnene er optaget af. Fx observeres der under morgengymnastik, en dreng, der kun tøvende deltager. Medarbejderen opfordrer børnene til at mærke på deres hjerter: *”Kan I mærke, hvad der sker?”* ”*Det slår hurtigt”,* svarer børnene og spørger, *hvorfor gør det det? “Det er fordi, vi har bevæget os, så løber blodet hurtigere. Man kalder det at få pulsen op”.* Børnene begynder igen at bevæge sig, nu med deltagelse af alle.

På legepladsen leges der med både bogstaver og ord. Der observeres voksne, der deltager i børnenes lege. Der kan dog med fordel skabes rammer for bredere deltagelsesmuligheder ved flere samlende vokseninitierede aktiviteter og lege. Dette kan fx være ved værkstedsaktiviteter med flere finmotoriske udfordringer.